[{"text_idx": "#000004", "text": "Trabrilas c\u0302ion vizag\u0302o de mia filino al mi jam forte mankanta. Ni vizitis s\u0302ian universitaton. EKA \u2013 Akademio de Artoj kaj Metioj. G\u0302uste la tagon kiam ni estis tie metiejoj kaj lernoc\u0302ambroj estis plenaj de studentoj. Studentoj junaj kaj belaj, sur vizag\u0302oj estis trajtoj de alvokig\u0302o, trajtoj de estontaj artistoj, artmetiistoj. Estonoj estontaj \u2013 por la vortludo! C\u0302ie okazis laboro diligenta, vigla kaj verva. Metioj estis ekipitaj moderne per metiiloj misteraj, okulplezurigaj. Plenig\u0302us la j\u0302urnalo se mi enlistigus la nomojn de la diversaj metioj. Teksarto mem havis metiejojn por c\u0302iuj specoj de teksaj\u0302o kaj c\u0302iuj fazoj de teksado..."}, {"text_idx": "#000005", "text": "Estis jam la tria tago vespere kiam ni sidis kune kun Ester (Pu\u0308tsepp) kaj Chris (Christopher James Kerr) en iu portugala restoracieto, post longa promenado serc\u0302inte iun ajn lokon kiu pretis nin gastigi sen kovidpasporto. Ili ambau\u0306 mang\u0302is ian fis\u0302pastec\u0302on, mi kustardan pastec\u0302on, kukaj\u0302on portugalan, kiam subite Ester turnis sin al mi:"}, {"text_idx": "#000006", "text": "C\u0302u vi scias Istva\u0301n ke ni estas parencoj?"}, {"text_idx": "#000008", "text": "Jes, Ester, sed bonvolu ne ofendig\u0302i, vi estas la unua dum niaj tagoj en Tallinn kiu ekkonscias tion,"}, {"text_idx": "#000009", "text": "La leganto devas scii, ke mia unua frazo al la unua estono kiun mi renkontis sonis jam ekzakte tiel: mi estas hungaro, dirinte au\u0306 ne, sed certe implicinte la parencecon kaj post tio nature atendante sintenon kiu kutimas regi inter si en granda familio..."}, {"text_idx": "#000010", "text": "Kun Ester ni renkontig\u0302os venontsomere en Klaipeda, mi jam antau\u0306g\u0302ojas pri tio."}, {"text_idx": "#000012", "text": "Granda librovendejo ie en la centro de la historia urboparto:"}, {"text_idx": "#000014", "text": "La vendisto sen embaraso per memkompreneblaj pas\u0302oj aliris al iu s\u0302ranketo kun vitraj pordoj, malfermis serureton kaj fingromontris al deko da libroantikvaj\u0302oj. Mi singarde eltiris libron: Antologio de Estona Esperanto Literaturo, eldonita en 1932! Oni havas esperantan libron de altvalora enhavo kaj gardas g\u0302in malantau\u0306 vitraj\u0302o fermite per s\u0302losilo. Bedau\u0306rinde mi ne povis permesi al mi ac\u0302eti g\u0302in. Mi vidis ankau\u0306 gamon da libroj sur la rando de mia skribotablo obstine atendante la legonton."}, {"text_idx": "#000015", "text": "Mi komprenis ke nia lingvo kaj sankta afero estas profunde enradikig\u0302inta en Estonujo. Tio impresis min forte."}, {"text_idx": "#000016", "text": "Sakristano Kalle Vilbaste en la Preg\u0302ejo de Sankta Spirito, mia filino tuj realigis al si ke li estas esperantisto. S\u0302i simple diris al mi, ke li aspektas kiel esperantisto. Pri kialoj nenion s\u0302i diris. Cetere ekzistas aferoj sen kialoj, kaj mi lasis tiel. Sakristano Kalle estis tre simpatia. Antau\u0306 tridek jaroj li esperantig\u0302is. Domag\u0302o ke ni ne povis paroli plu, neniu parolas tiel bele kiel li. Tempo ne sufic\u0302is al ni por viziti lian etan klubon. Sekvontfoje, mi promesas nun."}, {"text_idx": "#000019", "text": "Raita Pyha\u0308la\u0308 je movada nomo Saliko atendis nin en la akceptejo de la hotelo kaj nia kuna aventuro komencig\u0302is. Ni jam konatig\u0302is pli frue kvankam ni ne vidis unu la alian."}, {"text_idx": "#000020", "text": "Saliko, A\u0301gnes, edzino mia kaj mi sidis c\u0302irkau\u0306 tableto en la kafejo Kappeli rigardante al Esplanade Park \u2013 kie la kafejo trovig\u0302as. La parko en sia tuta beleco, la vasteco de la vitra verando kaj la eminenta staturo de la konstruaj\u0302o kreis perfektan stilon kaj atmosferon."}, {"text_idx": "#000022", "text": "Mi forgesis demandi Salikon c\u0302u s\u0302i hazarde legis hungaran draman poemon \u201eLa Tragedio de l\u2019 Homo\u201d de Imre Mada\u0301ch tradukita de Kolomano Kalocsay, en kies sepa bildo tiu c\u0302i unu litero \u201ei\u201d ludas terure frenezan rolon...."}, {"text_idx": "#000023", "text": "Istva\u0301n, vi estas filatelisto, c\u0302u ne?- diris Saliko kaj eltiris el sia saketo du kovertojn.Mi heredigas c\u0302i tiujn al vi."}, {"text_idx": "#000024", "text": "Sur la tablo kus\u0302is relikvoj \u2013 mi preskau\u0306 perdis spiradon. Letero de William Auld al Raita Pyha\u0308la\u0308 aprobante kaj instigante s\u0302in por verki plu. La alia letero estis kristnaskaj bondeziroj al s\u0302i de Marjorie Boulton. Rug\u0302gorg\u0302ulo sidas sur ileksobranc\u0302o sur la pos\u0302tkarto ricevita."}, {"text_idx": "#000025", "text": "Saliko, c\u0302u vi estas preta por sendi ankau\u0306 al mi la \u201ePaganan kontempladon\u201d s\u0302atitan de William Auld ?"}, {"text_idx": "#000028", "text": "Post nau\u0306 horoj da dormo terura spasmo en dorso vekis min. Mi ec\u0302 ne memoras la lastan fojon, kiam mi tiel dau\u0306re kaj multe dormis. Mi sentis min punita pro tio."}, {"text_idx": "#000029", "text": "Helsinko vekig\u0302is je sunbrila mateno, kaj en rekta, strec\u0302a pozo, mi vizitis la c\u0302efajn vidindaj\u0302ojn kun mia edzino, pliigante la nombron de kilometroj, kiujn ni plenumis. Ankau\u0306 en Helsinko ni piediris c\u0302ien."}, {"text_idx": "#000030", "text": "Posttagmeze Saliko akompanis nin al niaj gastigantoj. Nebulo kribris, kaj densig\u0302is dum nia vojo. A\u0301gnes fotis diligente kaj prenis foton pri mi kaj Saliko c\u0302e la statuo \u201ePatrina amo estas la plej granda\u201d. Ritva (Sabelli), Kristiina (Hautama\u0308ki) kaj Sakari (Kauppinen) atendis nin en sia hejmo kun teo, kukaj\u0302oj kaj fruktoj, Saliko bakis por ni bongustan pastorulaj\u0302on."}, {"text_idx": "#000031", "text": "Mi rakontis ke miaj geavoj naskig\u0302is kaj vivis siajn tutajn vivojn en vilag\u0302o nomita Tapio, la dio de arbaroj en la finnaj legendoj. Mi jam sciis pri tio en mia infana ag\u0302o, c\u0302ar mia patro fiere rakontis al mi pri tio. Sed nun mi aldonas ke Tapio havas barbon el likeno kaj brovojn el musko kaj lia edzino estas Mielikki kiu devas esti belegulino."}, {"text_idx": "#000032", "text": "Mi salutis niajn gastigantojn en la nomo de la nova prezidantaro de HEA kaj transdonis nian librodonacon titolitan Steloj de Eger \u2013 historian romanon okazintan dum la okupo de Hungarujo de la Otomana Imperio."}, {"text_idx": "#000033", "text": "Mi parolis pri la kernelementoj de nia programo. Esperanto por Hungarujo gravas pro siaj propedeu\u0306tikaj ecoj kiel multlingva akcelilo de lernado de fremdaj lingvoj en iu ajn ag\u0302o. La alia eco estas tio ke pere de Esperanto oni povas efike kontribui al la disvolvig\u0302o de kapabloj de lernantoj de la tria kaj kvara klasoj en bazaj lernejoj. Kreado, taksado, analizo, apliko kaj kompreno \u2013 en c\u0302i tiuj aferoj oni povas plibonigi \u2013 lau\u0306vice kaj samtempe \u2013 la kapablojn de la lernantoj. Hungarujo ege bezonas plibonigon de la lingvoscioj de sia log\u0302antaro kaj ege bezonas malgrandigi la nombron de lernantoj sen bona tekstokompreno en la decida kvina klaso."}, {"text_idx": "#000034", "text": "Mi eksciis ke similaj problemoj estas konataj ankau\u0306 en Finnlando."}, {"text_idx": "#000035", "text": "Mi rakontis pri la kampanjo de eu\u0306ropaj esperantistoj rilate al la Konferenco pri Estonteco de la Eu\u0306ropa Unio. Enkadre de la kampanjo ni subtenas proponojn esperantistajn al la Konferenco kun la celo, ke la okcent civitanoj elektitaj el la civitanaro de la Unio pritraktu ilin pozitive kaj raportu pri tio korekte kaj plusendu ilin al la Eu\u0306ropa Parlamento kaj al la Eu\u0306ropa Komisiono."}, {"text_idx": "#000036", "text": "Mi rakontis pri mia \u201esukceso\u201d en la hotelo, kiel bone la akceptejistino interesig\u0302is pri nia lingvo, kaj mi deklamis al s\u0302i la komencon de Kalevala."}, {"text_idx": "#000037", "text": "Mi ekemis deklami g\u0302in denove Esperante kaj mi deklamis g\u0302in hungare, kaj fine mi petis Sakari por deklami g\u0302in finne, kaj la"}, {"text_idx": "#000038", "text": "Je mia granda honoro miaj gastigantoj donacis al mi Kalevala belege bindite ."}, {"text_idx": "#000039", "text": "Mia edzino prenis kelkajn fotojn c\u0302e niaj gastigantoj kaj multajn en Helsinko."}, {"text_idx": "#000040", "text": "Mi forgesos nenion pri mia unua vojag\u0302o kiel prezidanto de HEA, kiu kondukis min felic\u0302e al niaj \u201eparencoj\u201d. Mi tre dankas al Sinjoro Ahto Siimson c\u0302efdelegito, estrarano de la Estona Esperanto Ligo kaj al Sinjorino Tiina Oittinen, sekretario de Esperanto Asocio de Finnlando por la organizado de miaj renkontig\u0302oj."}, {"text_idx": "#000042", "text": "La tragedio de l\u2019 homo en la malta lingvo \u2013 traduko de dr-o Carmel Mallia"}, {"text_idx": "#000043", "text": "Du nove aperintaj libroj de HEA"}, {"text_idx": "#000047", "text": "Eszperanto\u0301 nyelvtanfolyamA MESZ weba\u0301ruha\u0301zaHi\u0301rlevelek, kiadva\u0301nyok1% felaja\u0301nla\u0301sa"}]